Document ID: 31997R0029

ΚΑΝΟΝΙΣΜΟΣ (ΕΚ) αριθ. 29/97 ΤΗΣ ΕΠΙΤΡΟΠΗΣ της 9ης Ιανουαρίου 1997 για τη θέσπιση μέτρων παρεκκλίσεως στον τομέα του βοείου κρέατος λόγω ορισμένων κτηνιατρικών διατάξεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 23,
Εκτιμώντας:
ότι, σε εφαρμογή της απόφασης της Επιτροπής 96/643/ΕΚ, της 13ης Νοεμβρίου 1996, για προστατευτικά μέτρα που αφορούν τις εισαγωγές ορισμένων ζώων και των προϊόντων τους από τη Βουλγαρία, λόγω της εκδήλωσης κρουσμάτων αφθώδους πυρετού (3), η εισαγωγή προς την Ελλάδα, από ορισμένες χώρες μέσω Βουλγαρίας, ζωντανών ζώων δεν ήταν πλέον δυνατή από τις 13 Νοεμβρίου 1996 7 ότι, με την απόφαση 96/730/ΕΚ, της 17ης Δεκεμβρίου 1996, για προστατευτικά μέτρα όσον αφορά τις εισαγωγές ορισμένων ζώων και των προϊόντων τους από τη Βουλγαρία, λόγω της εκδήλωσης κρουσμάτων αφθώδους πυρετού και για κατάργηση της οδηγίας 96/643/ΕΚ (4), η Επιτροπή αποδέχθηκε τις μεταφορές ζώων με ορισμένους όρους 7 ότι πρέπει, συνεπώς, να γίνει η κατάλληλη παράταση στα ειδικά πιστοποιητικά εισαγωγής που έχουν εκδοθεί στα πλαίσια ορισμένων καθεστώτων εισαγωγής στον τομέα του βοείου κρέατος 7
ότι, λαμβάνοντας υπόψη τις εν λόγω συναλλαγές, ο επείγων χαρακτήρας της εν λόγω υποθέσεως απαιτεί την έναρξη ισχύος του παρόντος κανονισμού την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η διάρκεια ισχύος των πιστοποιητικών εισαγωγής που εκδίδονται στο πλαίσιο των κανονισμών της Επιτροπής:
- (ΕΚ) αριθ. 1113/96 (5) για το άνοιγμα και τον τρόπο διαχείρισης των δασμολογικών ποσοστώσεων εισαγωγής ταύρων, αγελάδων και δαμάλεων, άλλων πλην των προοριζομένων για σφαγή, ορισμένων αλπικών και ορεσίβιων φυλών, για την περίοδο από 1ης Ιουλίου 1996 έως 30 Ιουνίου 1997,
- (ΕΚ) αριθ. 1119/96 (6) για το άνοιγμα και τη διαχείριση δασμολογικής ποσόστωσης για την εισαγωγή νεαρών αρρένων βοοειδών που προορίζονται για πάχυνση (1η Ιουλίου έως 30 Ιουνίου 1997),
- (ΕΚ) αριθ. 1233/96 (7) που καθορίζει, για το δεύτερο εξάμηνο 1996, τις λεπτομέρειες εφαρμογής για δασμολογική ποσόστωση αγελάδων και δαμάλεων, άλλων πλην των προοριζομένων για σφαγή, ορισμένων ορεσίβιων φυλών καταγωγής ορισμένων τρίτων χωρών,
- (ΕΚ) αριθ. 1250/96 (8) για τον καθορισμό, για το δεύτερο εξάμηνο του 1996, ορισμένων λεπτομερειών εφαρμογής της δασμολογικής ποσόστωσης ζώντων βοοειδών, βάρους 160 έως 300 χιλιογράμμων, καταγωγής ορισμένων τρίτων χωρών,
τα οποία είχαν περίοδο ισχύος που λήγει μεταξύ 13 Νοεμβρίου και 31 Δεκεμβρίου 1996 παρατείνεται έως τις 31 Ιανουαρίου 1997, μετά από αίτηση του εν λόγω επιχειρηματία.
2. Η αίτηση που αναφέρεται στην παράγραφο 1 πρέπει να συνοδεύεται από το πρωτότυπο του σχετικού πιστοποιητικού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Ιανουαρίου 1997.

Labels: 3
17
6